
Εσωτερικός Κανονισμός Λειτουργίας της Οικονομικής 

και Κοινωνικής Επιτροπής (ΟΚΕ). 1 

Κανονισμός αμοιβών, αποζημίωσης μελών και Προέ¬ 
δρου, λοιπών δαπανών και γενικής διαχείρισης πό¬ 
ρων της Οικονομικής και Κοινωνικής Επιτροπής 

(ΟΚΕ). 2 

Συμπλήρωση της 70735/ΔΕΚΟ 2182/28.11.94 (ΦΕΚ 
898/Β72.12.1994) απόφασης του Υπουργού Εθνι¬ 
κής Οικονομίας. 3 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 48719/ΔΕΚΟ 1142 (1) 


Εσωτερικός Κανονισμός Λειτουργίας της Οικονομικής και 
Κοινωνικής Επιτροπής (ΟΚΕ). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 8 του Ν. 2232/1994 «Σύσταση Οικονομι¬ 
κής και Κοινωνικής Επιτροπής και άλλες διατάξεις». 

2. Την αριθ. 898 Β/2.12.1994 Απόφαση του Υπουργού 
Εθνικής Οικονομίας «Συγκρότηση Οικονομικής και Κοινω¬ 
νικής Επιτροπής». 

3. Την αριθ. 953 Β/22.12.1994 Απόφαση του Υπουρ¬ 
γού Εθνικής Οικονομίας «Συμπλήρωση και Τροποποίηση 
της 898 Β/2.12.1994 Απόφαση του Υπουργού Εθνικής 
Οικονομίας». 

4. Την αριθ. 930 Β/14.12.1994 Απόφαση του Υπουρ¬ 
γού Εθνικής Οικονομίας «Ορισμός Προέδρου της Οικονο¬ 
μικής και Κοινωνικής Επιτροπής». 

5. Το αριθ. 86/13.7.1995 έγγραφο της ΟΚΕ. 

6. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Προϋπολογισμού 
του Νομικού Προσώπου, αποφασίζουμε: 

Τη δημοσίευση στην Εφημερίδα της Κυβερνήσεως του 
Εσωτερικού Κανονισμού Λειτουργίας της Οικονομικής και 
Κοινωνικής Επιτροπής (ΟΚΕ), ο οποίος εγκρίθηκε από την 
Ολομέλεια της ΟΚΕ, το περιεχόμενο του οποίου έχει ως 
εξής: 


ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ 

ΤΗΣ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΕΠΙΤΡΟΠΗΣ 

Άρθρο 1 

Ο Κανονισμός αυτός, ο οποίος καταρτίσθηκε με βάση 
τις διατάξεις του άρθρου 8 παρ. 3 εδ. α' του Ν. 2232/94, 
καθορίζει τον τρόπο κατά τον οποίο οργανώνεται και λει¬ 
τουργεί η Ο.Κ.Ε. 

ΚΕΦΑΛΑΙΟ I 

Άρθρο 2 

Έναρξη των εργασιών της Ο.Κ.Ε. - Εκλογή Προέδρου. 

Η δραστηριότητα της Ο.Κ.Ε. ασκείται σε τριετείς περιό¬ 
δους. 

Η Ο.Κ.Ε, συγκαλείται, μετά από κάθε τριετή ανανέωση, 
από τον Υπουργό Εθνικής Οικονομίας μέσα σε ένα (1) 
μήνα από τη δημοσίευση της συγκρότησης της Ο.Κ.Ε. σε 
σώμα στην Εφημερίδα της Κυβερνήσεως. 

Μοναδικό θέμα ημερήσιας διάταξης η εκλογή δύο υπο¬ 
ψηφίων, που θα αποτελόσουν την Πρόταση για την θέση 
του Προέδρου. 

Για την διεξαγωγή της ψηφοφορίας προκειμένου να 
εκλέξει τους δύο υποψηφίους Προέδρους η Ολομέλεια, 
με την ευθύνη του πρεσβύτερου από τα παρόντα μέλη της 
αναδεικνύει προσωρινό Προεδρείο από τρία (3) μέλη, το 
πρεσβύτερο από κάθε ομάδα. 

Η πρόταση γίνεται με πλειοψηφία των 2/3 του συνόλου 
των μελών. Όπου ο παρόν κανονισμός αναφέρεται στα 
μέλη της ΟΚΕ, εννοοούνται αυτοί που ορίζονται από τις 
οργανώσεις τους και των οποίων τα ονόματα έχουν δημο¬ 
σιευτεί στην Εφημερίδα της Κυβερνήσεως. Εάν υπάρξουν 
τρεις άκαρπες ψηφοφορίες η πρόταση για υποψήφιο 
Πρόεδρο γίνεται με πλειοψηφία 3/5 των μελών της Ο. Κ.Ε. 

Άρθρο 3 

Εκλογή Αντιπροέδρων - Εκτελεστικής Επιτροπής. 

Ο σρισθείς από τον Υπουργό Εθνικής Οικονομίας Πρόε¬ 
δρος, το αργότερο εντός δεκαπέντε (15) ημερών από τη 
δημοσίευση του διορισμού του στην Εφημερίδα της Κυ¬ 
βερνήσεως, συγκαλεί την Ολομέλεια της Ο.Κ.Ε., σε συνε¬ 
δρίαση προκειμένου να εκλεγούν οι 3 Αντιπρόεδροι και τα 
9 μέλη της Εκτελεστικής Επιτροπής. Ο Πρόεδρος δύναται 
να εγγράφει και άλλα θέματα, σχετικά με τη λειτουργία 
της Ο.Κ.Ε., στην ημερήσια διάταξη. Ο Πρόεδρος καλεί και 

τις 3 ομάδες να προετοιμάσουν εγκαίρως τις υποψηφιό¬ 
τητες. 

Κατά τη συνεδρίαση αυτή ορίζεται Εφορευτική Επι¬ 
τροπή που αποτελεΐται από 3 μέλη, το νεότερο από κάθε 
ομάδα. 

Υποψηφιότητα για όλες τις θέσεις μπορεί να θέσει 
οποιοδήποτε μέλος, είτε μετά από πρόταση από την 
Ομάδα που προέρχεται είτε και αυτοβούλως. 

Η Ο.Κ.Ε. προβαίνει στην εκλογή των αντιπροέδρων και 
των μελών της Εκτελεστικής Επιτροπής σε ξεχωριστές 
αντίστοιχες ψηφοφορίες. 

Οι υποψήφιοι για να εκλεγούν πρέπει να συγκεντρώ¬ 
σουν τουλάχιστον το ήμισυ συν ένα θετικές ψήφους στο 
σύνολο των εγκύρων ψηφοδελτίων στα οποία περιλαμβά¬ 
νονται και τα ψηφοδέλτια χωρίς σταυρό. 

Σε περίπτωση που υποψήφιος δεν συγκέντρωσε τον 
απαιτούμενο αριθμό ψήφων ώστε να πληρωθεί ο απαιτού- 
μενος αριθμός Αντιπροέδρων ή μελών της Εκτελεστικής 
Επιτροπής, η ψηφοφορία για τις θέσεις που δεν πληρώθη¬ 
καν επαναλαμβάνεται αφού υπάρξει διακοπή μίας ώρας 
για τις αναγκαίες διαβουλεϋσεις. Σε περίπτωση που και 
πάλι δεν γίνεται δυνατή η εκλογή, σύμφωνα με τον παρα¬ 
πάνω απαιτούμενο αριθμό ψήφων τότε η συνεδρίαση επα¬ 
ναλαμβάνεται μετά δύο εβδομάδες στον ίδιο τόπο και 
χρόνο. Εάν και πάλι κατά την ψηφοφορία δεν είναι δυνατή 
η ανάδειξη, τότε επαναλαμβάνεται η ψηφοφορία και 
εκλέγονται με τη σειρά του αριθμού των ψήφων που συ¬ 
γκέντρωσαν. 

Σε περίπτωση ισοψηφίας οε όλες τις παραπάνω περι¬ 
πτώσεις, επαναλαμβάνεται η ψηφοφορία μεταξύ των ισο- 
ψηφισάντων. Σε περίπτωση ύπαρξης και πάλι ισοψηφίας 
γίνεται κλήρωση. 

Οι ψηφοφορίες που διεξάγονται κατ' εφαρμογή αυτού 
του άρθρου είναι μυστικές. Εκχώρηση του δικαιώματος 
ψήφου δεν είναι δυνατή. 

Ο αριθμός των σταυρών στα ψηφοδέλτια δεν πρέπει να 
υπερβαίνει τον αριθμό των εδρών που θα πληρωθούν. 
Στην αντίθετη περίπτωση τα ψηφοδέλτια αυτά είναι 
άκυρα. 

ΚΕΦΑΛΑΙΟ II 
Αρθρο 4 

Λειτουργία αρμοδιότητες Προέδρου - Αντιπροέδρων. 

Ο Πρόεδρος εκπροσωπεί την Ο.Κ.Ε., έχει την ευθύνη 
της δράσης της Ο.Κ.Ε., διευθύνει τις συνεδριάσεις της 
Ολομέλειας και της Εκτελεστικής Επιτροπής, καθορίζει 
την ημερήσια διάταξη σε συνεργασία με τους 3 Αντιπροέ¬ 
δρους, λαμβάνοντας υπόψη θέματα που έχουν ζητηθεί 
από αρμόδιο Υπουργό και τα θέματα που διατυπώνουν τα 
μέλη και προβαίνει στη θεώρηση των πρακτικών. 

Η εγγραφή θεμάτων στην ημερήσια διάταξη της Ολομέ¬ 
λειας που τη ζήτησαν δώδεκα (12) τουλάχιστον μέλη είναι 
υποχρεωτική. 

Η σύγκλιση της Ολομέλειας είναι υποχρεωτική εντός 
1 δημέρου όταν το ζητήσει το σύνολο των μελών μίας Ομά¬ 
δας. Η ίδια Ομάδα μπορεί να ζητήσει εκ νέου σύγκλιση 
μετά παρέλευση τριμήνου. Επίσης, η σύγκλιση της Ολο¬ 
μέλειας είναι υποχρεωτική εντός 1 δημέρου οποτεδήποτε 
το ζητήσουν εικοσιένα (21) τουλάχιστον μέλη της ΟΚΕ. Σε 
κάθε περίπτωση πρέπει να αναφέρονται και τα θέματα της 
ημερήσιας διάταξης. 

Ο Πρόεδρος της Ο.Κ.Ε. διευθύνει τις εργασίες της υπό 


τους όρους του παρόντος κανονισμού και σύμφωνα με τις 
συνθήκες. 

Ο Πρόεδρος είναι αρμόδιος για τις εξωτερικές σχέσεις 
της Ο.Κ.Ε. 

Ο Πρόεδρος ενημερώνει την Ολομέλεια για τα διαβή¬ 
ματα και τις ενέργειες που πραγματοποιούνται εξ ονόμα- 
τός της στο διάστημα μεταξύ των συνόδων. 

Οι 3 αντιπρόεδροι επικουρούν τον Πρόεδρο και τον 
αντικαθιστούν με σειρά προτεραιότητας την οποία ορίζει η 
Εκτελεστική Επιτροπή, η οποία σειρά ισχύει για ένα έτος 
εκ περιτροπής. 

Επειδή οι Αντιπρόεδροι τον αναπληρώνουν σε περί¬ 
πτωση απουσίας ή κωλύματος, ο Πρόεδρος τους ενημε¬ 
ρώνει τακτικά για τα τρέχοντα προβλήματα. Σε περίπτωση 
απουσίας του Προέδρου και των Αντιπροέδρων, χρέη 
Προέδρου ασκεί το πρεσβύτερο μέλος της Εκτελεστικής 
Επιτροπής. 

Ο Πρόεδρος μπορεί κατά περίπτωση να αναθέτει την 
άσκηση συγκεκριμένης αρμοδιότητας σ’ έναν από τους 
Αντιπροέδρους ή να αναθέσει σε άλλο μέλος της Εκτελε¬ 
στικής Επιτροπής την εκπλήρωση συγκεκριμένης απο¬ 
στολής. 

'Αρθρο 5 

Καθήκοντα και σύγκλιση Εκτελεστικής Επιτροπής. 

Η Εκτελεστική Επιτροπή <ΕΕ) συνέρχεται στην πρώτη 
συνεδρίασή της το αργότερο εντός δεκαπέντε (15) ημε¬ 
ρών μετά την εκλογή της. 

Η Ε.Ε. διαχειρίζεται τα τρέχοντα θέματα της Ο.Κ.Ε., 
προβαίνει στη συλλογή πληροφοριών και στην προπαρα- 
σκευή των προτάσεων για τις Γνώμες που εκφέρει η 
Ο.Κ.Ε., τις οποίες και υποβάλλει προς τελική ψήφιση στην 
Ολομέλεια. 

Η Εκτελεστική Επιτροπή (ΕΕ) καθορίζει με οδηγίες τις 
λεπτομέρειες εφαρμογής των διατάξεων του παρόντος 
κανονισμού. Με τον ίδιο τρόπο καθορίζει την οργάνωση 
και την εσωτερική λειτουργία της Ο.Κ.Ε. 

Η Ε. Ε. μπορεί να συγκροτήσει από μέλη της Ο. Κ.Ε. ειδι¬ 
κές επιτροπές προκειμένου να εξετάσει τρέχοντα θέματα 
της αρμοδιότητάς της. 

Η Ε.Ε. εξετάζει τακτικά τη συνέχεια που δίδεται στις 
Γνώμες που εκδίδει η Ο.Κ.Ε. και πληροφορεί σχετικά την 
Ολομέλεια με έκθεσή της, την οποία της υποβάλλει ο 
Πρόεδρος, μία φορά τουλάχιστον τον χρόνο. 

Η Ε.Ε. συγκαλείται από τον Πρόεδρο της Ο.Κ.Ε. είτε 
αυτεπαγγέλτως, είτε μέσα από αίτηση πέντε (5) μελών 
της. Η πρόσκληση κοινοποιείται τρεις (3) ημέρες πριν από 
την ημέρα της συνεδρίασης, στην οποία προσδιορίζονται 
τα θέματα. 

Τα ίδια πρόσωπα δεν μπορούν να ζητήσουν τη σύγκλιση 
της Ε.Ε. πριν από την πάροδο ενός μηνάς από την προη¬ 
γούμενη της σύγκλισης της επιτροπής με δική τους πρω¬ 
τοβουλία. 

ΚΕΦΑΛΑΙΟ III 

Λειτουργία της Ολομέλειας της Ο.Κ.Ε. 

'Αρθρο 6 

Η Ολομέλεια συνέρχεται υποχρεωτικά σε δύο συνε¬ 
δριάσεις το χρόνο, μία φορά ανά εξάμηνο και οπωσδήποτε 
μετά απά πρόσκληση του Προέδρου και σύμφωνα με τα 
προβλεπόμενα οτο άρθρο 4 του παρόντος κανονισμού. Η 

πρόσκληση κοινοποιείται πέντε {5} εργάσιμες ημέρες πριν 
από την ημέρα της συνεδρίασης. 

Οι συνεδριάσεις δεν είναι δημόσιες εκτός αν η Ολομέ¬ 
λεια κρίνει διαφορετικά. 

ΗΟ.Κ.Ε. συγκαλείται από τον Πρόεδρό της για να διατυ¬ 
πώσει αιτιολογημένη γνώμη που ζητά ο Αρμόδιος Υπουρ¬ 
γός σύμφωνα με τις διατάξεις το άρθρου 1 του Ν. 2232/ 
1994. 

Ακόμη, συγκαλείται από τον Πρόεδρό της για να προε¬ 
τοιμάσει τη μελέτη θεμάτων και να εκφράσει γνώμη σε γε¬ 
νικότερα κοινωνικά και οικονομικά θέματα, για τα οποία με 
δική της πρωτοβουλία επιθυμεί να εκφράσει τη γνώμη 
της. 

Δύναται να συγκληθεί από τον Πρόεδρο για την εξέταση 
της εξέλιξης των θεμάτων για τα οποία έχει γνωμοδοτή- 
σει. 

Για να οργανώσει τις εργασίες της Ολομέλειας η Ε.Ε. 
συνέρχεται πριν από κάθε συνεδρίαση και ενδεχομένως 
κατά τη διάρκειά της. 

Όπου στον παρόντα Κανονισμό αναφέρεται ο όρος 
«μέλη της Ο.Κ.Ε.» εννοούνται τα «προταθέντα μέλη», 
όπως ορίζονται στην απόφαση του ΥΠ.ΕΘ.Ο. για τη συ¬ 
γκρότησή της. 

Άρθρο 7 

Αναπληρωματικά Μέλη. 

Σε περίπτωση κωλύματος μέλους της Ο.Κ.Ε. για συμμε¬ 
τοχή του στην Ολομέλεια, ο κωλυόμενος με δική του ευ¬ 
θύνη ειδοποιεί τον αναπληρωματικό του. 

Όσοι φορείς έχουν προτείνει αναπληρωματικά μέλη 
οφείλουν με σχετική απόφασή τους να γνωστοποιήσουν 
τα συγκεκριμένα μέλη, που τα αναπληρωματικά θα ανα¬ 
πληρώνουν. 

Άρθρο 8 
Αιτήσεις γνώμης. 

Οι αιτήσεις Γνώμης που προέρχονται από τους αρμό¬ 
διους Υπουργούς απευθύνονται στον Πρόεδρο της Ο.Κ.Ε. 
Ο Πρόεδρος και η Ε.Ε. οργανώνουν τις εργασίες της 
Ο.Κ.Ε., λαμβάνοντας υπόψη τις προθεσμίες που προβλέ- 
πονται από τις διατάξεις του άρθρου 2 παρ. 2 του Ν. 2232/ 
1994, 

Άρθρο 9 

Επεξεργασία της Γνωμοδότησης. 

1. Η Ε.Ε. έχει την ευθύνη για τη συλλογή πληροφοριών 
και την προπαρασκευή της Πρότασης για τη Γνώμη που θα 
εκφέρει η Ο.Κ.Ε. την οποία και υποβάλλει προς ψήφιση 
στην Ολομέλεια. 

2. Για τον σκοπό αυτό συνιστά Επιτροπές Εργασίας από 
μέλη της ή και μέλη της Ολομέλειας της Ο.Κ.Ε. σε ίσο 
αριθμό από κάθε Ομάδα και ορίζει ένα κύριο εισηγητή και 
ενδεχομένως για την συνεπικουρία του και συνεισηγητή, 
που ανήκουν σε διαφορετική ομάδα, ως και την ημερομη¬ 
νία παράδοσης της Γνωμοδότησης. 

3. Αν κριθεί απαραίτητο, η Ε.Ε. μπορεί να επιτρέψει 
στον εισηγητή και στον συνεισηγητή να ζητήσουν ο καθέ¬ 
νας τη βοήθεια προσώπου ή προσώπων, τα οποία ως 
εμπειρογνώμονες και λόγω της εμπειρίας ή των γνώσεών 
τους είναι ιδιαίτερα κατάλληλα να δώσουν πληροφορίες 
για τα εξεταζόμενα θέματα. 


Τα καθήκοντα του εμπειρογνώμονα και του εισηγητή 
λήγουν όταν περατωθεί η εξέταση του κειμένου από την 
Ολομέλεια. 

4. Η Επιτροπή Εργασίας επεξεργάζεται τη Γνωμοδό¬ 
τηση και εκπονεί την Εισηγητική Έκθεση με βάση τον φά- 
κελλο εργασίας που προετοίμασε ο εισηγητής. 

Για κάθε συνεδρίαση της Επιτροπής Εργασίας τηρού¬ 
νται συνοπτικά πρακτικό τα οποία τίθενται υπόψη του ει¬ 
σηγητή. Στα πρακτικά περιλαμβάνονται επίσης ένας κατά¬ 
λογος παρουσιών των μελών και των εμπειρογνωμόνων 
που συμμετείχαν οτη συνεδρίαση. 

Αρθρο 10 

Η Πρόταση της Ε.Ε. 

Η Γνωμοδότηση της Επιτροπής Εργασίας ως και η ειση¬ 
γητική έκθεση του εισηγητή διαβιβάζονται στην Ε.Ε. τρεις 

(3) ημέρες πριν την ημέρα της συνεδρίασης. 

Για τη διαμόρφωση της Πρότασης της Ε.Ε. απαιτείται 
απαρτία των μελών της Ε.Ε. και πλειοψηφία των παρό¬ 
ντων. 

Η Πρόταση της Ε.Ε. περιέχει μόνο τα κείμενα που υιο¬ 
θετήθηκαν απ' αυτήν. Το κείμενο των τροπολογιών που 
απορρίφθηκαν επισυνάπτεται στην Πρόταση της Ε.Ε. μαζί 
με τα αποτελέσματα των σχετικών ψηφοφοριών, εφόσον 
ο αριθμός των ψήφων «υπέρ» είναι τουλάχιστον τέσσερα 

(4) . 

Την Πρόταση της Ε.Ε. προς την Ολομέλεια της Ο.Κ.Ε. 
συνοδεύει η Εισηγητική Έκθεση. 

Η Εισηγητική Έκθεση εκπονείται από τον εισηγητή 
σύμφωνα με τις αποφάσεις της Ε.Ε. και περιλαμβάνει τις 
απόψεις που εκφράστηκαν κατά τις συζητήσεις. 

Η Πρόταση με την Εισηγητική Έκθεση διαβιβάζονται 
στον Πρόεδρο και κοινοποιούνται σύμφωνα με το άρθρο 6 
παρ. 1 στα μέλη της Ολομέλειας που συγκαλείται για τη 
διατύπωση της Γνώμης. Η κοινοποίηση αυτή στα μέλη γί¬ 
νεται πέντε (5) ημέρες πριν την ημέρα της συνεδρία¬ 
σης. 

Για κάθε συνεδρίαση για τη διατύπωση της Πρότασης 
της Ε.Ε. τηρούνται συνοπτικά πρακτικά τα οποία και υπο¬ 
βάλλονται στην Ε.Ε. για επικύρωση. 

Αρθρο 11 

Απαρτία. 

Η Ο.Κ.Ε. συνεδιάζει έγκυρα αν είναι παρόντα περισσό¬ 
τερα από τα μισά μέλη της. Αν δεν υπάρξει απαρτία, ο 
Πρόεδρος κηρύσσει τη λήξη της συνεδρίασης. Η Ολομέ¬ 
λεια συνέρχεται την ίδια ημέρα και ώρα στον ίδιο τόπο, την 
επόμενη εβδομάδα. 

Αρθρο 12 

Διεξαγωγή των εργασιών. 

Ο Πρόεδρος με τη βοήθεια των Αντιπροέδρων, κηρύσ¬ 
σει την έναρξη της συνεδρίασης, διευθύνει τις συζητήσεις 
και μεριμνά για την τήρηση του κανονισμού. Η Ολομέλεια 
διασκέπτεται με βάση την Πρόταση της Ε.Ε. 

Ο Εισηγητής εκθέτει συνοπτικά τη διαδικασία που ακο¬ 
λούθησε η Ε.Ε. Ο εισηγητής αναπτύσσει την ΠΡΟΤΑΣΗ 
που υιοθέτησε η Ε.Ε. 

Κατόπιν, διεξάγεται γενική συζήτηση για τα θέματα που 
αποτελούν το αντικείμενό της. 

Μετά τη γενική συζήτηση, η Ολομέλεια καταρτίζει τη 

ΓΝΩΜΗ της, με βάση το κείμενο της Πρότασης και τις 
τροπολογίες που έχουν ενδεχομένως κατατεθεί για το 
κείμενο αυτό. 

Εάν η Πρόταση της Ε.Ε. απορριφθεί, ο Πρόεδρος της 
Ο.Κ.Ε. με τη σύμφωνη γνώμη της Ολομέλειας, αναπέμπει 
το θέμα για επανεξέταση στην Ε.Ε. 

Εφόσον Πρόταση της Ε,Ε. προς την Ολομέλεια έχει ψη- 
φισθεί από τουλάχιστον εννέα (9) μέλη της Ε.Ε. και δεν 
αντιλέγουν στην Ολομέλεια δέκα (10) τουλάχιστον μέλη 
της Ολομέλειας στα οποία δεν συμπεριλαμβάνονται τα 
μέλη της Ε.Ε. που ψήφισαν υπέρ της πρότασης, τότε το 
κείμενο της Πρότασης τίθεται, χωρίς συζήτηση, σε ψηφο¬ 
φορία με ανάταση της χειρός. 

Η Ολομέλεια μπορεί με πλειοψηφία των 2/3 των μελών 
της να αναθέτει την έκφραση Γνώμης για ορισμένο θέμα 
στην Ε.Ε. 

Άρθρο 13 
Τροπολογίες. 

Οι τροπολογίες πρέπει να διατυπώνονται γραπτώς και 
μόνο, να υπογράφονται από τους συντάκτες τους και να 
υποβάλλονται στον Πρόεδρο 24 ώρες πριν από την έναρξη 
της συνεδρίασης. 

Οι τροπολογίες αυτές διανέμονται στα μέλη της Ολομέ¬ 
λειας. 

Ωστόσο, επιτρέπεται η κατάθεση τροπολογιών πριν από 
την έναρξη της συνεδρίασης αν έχουν υπογράφει από τα 
2/3 τουλάχιστον των μελών μιας ομάδας. Με τις δύο πα¬ 
ραπάνω περιπτώσεις εξαντλείται η δυνατότητα κατάθε¬ 
σης Τροπολογιών. 

Στις τροπολογίες πρέπει να διευκρινίζεται το τμήμα του 
κειμένου που αφορούν και να παρατίθεται σύντομη αιτιο¬ 
λογία. 

Ο Πρόεδρος της Ο.Κ.Ε., σε συνεργασία με τον ειση¬ 
γητή, μπορεί να προτείνει στην ολομέλεια, κατά την εξέ¬ 
ταση των τροπολογιών και την εξέλιξη της συζήτησης, τις 
αναγκαίες προσαρμογές για τη διαμόρφωση των θέσεων 
του κειμένου, τις οποίες και θέτει σε ψηφοφορία. 

Άρθρο 14 

Τρόπος συζητήσεων. 

Ο Πρόεδρος, είτε με δική του πρωτοβουλία, είτε μετά 
από αίτηση ενός μέλους, μπορεί να ζητήσει από την ολο¬ 
μέλεια να αποφασίσει αν είναι σκόπιμο να περιορισθεί ο 
χρόνος ομιλίας, αν πρέπει να διακοπεί η συνεδρίαση για 
μικρό χρονικό διάστημα ή να περατωθεί η συζήτηση. Μετά 
την περάτωση της συζήτησης, μπορεί να δοθεί ο λόγος, 
μόνο μετά την ψηφοφορία, για επεξήγηση ψήφου και 
μέσα στα χρονικά όρια που τάσσει ο Πρόεδρος. 

Άρθρο 15 

Πρακτικά. 

Για κάθε σύνοδο της Ολομέλειας της Οικονομικής και 
Κοινωνικής Επιτροπής συντάσσονται πρακτικά που υπο¬ 
βάλλονται στην ολομέλεια για επικύρωση. 

Τα πρακτικά, στην οριστική τους μορφή, υπογράφονται 
από τον Πρόεδρο και τον Γενικό Γραμματέα της Ο.Κ.Ε. 

Στα πρακτικά αυτά περιλαμβάνονται οι συζητήσεις της 
Ολομέλειας της Οικονομικής και Κοινωνικής Επιτροπής 
που έχουν υποβληθεί σε ψηφοφορία και το αποτέλεσμα 
της ψηφοφορίας. Όταν οι ψηφοφορίες είναι ονομαστι¬ 


κές, αναγράφονται τα ονόματα των μελών που έλαβαν μέ¬ 
ρος σ’ αυτές. 

Στα πρακτικά επισυνάπτονται όλα τα έγγραφα που θεω¬ 
ρούνται απαραίτητα για την κατανόηση των συζητή¬ 
σεων. 

Δημοσιότητα αποσπασμάτων πρακτικών είναι δυνατή 
μετά από αίτηση μέλους ΟΚΕ για θέμα που το αφορά και 
σε συνεννόηση με τον Πρόεδρο. 

Οι φορείς που εκπροσωπούνται στην Ο.Κ.Ε. μπορούν 
να ζητήσουν αντίγραφα πρακτικών μετά από αίτηση προς 
την Ο.Κ.Ε. και απόφαση της Ε.Ε. της Ο.Κ.Ε. 

Άρθρο 16 
Γ νώμη. 

Οι ΓΝΩΜΕΣ της Οικονομικής και Κοινωνικής Επιτροπής 
αποτελούνται απο δύο μέρη: 

- την εισαγωγή, στην οποία παρατίθενται η διαδικασία 
που έχει ακολουθηθεί για την κατάρτισή της και η αιτιολο¬ 
γία. 

- το δεύτερο μέρος, το οποίο περιλαμβάνει γνώμη για 
το σύνολο του θέματος, καθώς και την ενδεχόμενη άποψη 
της μειοψηφίας που έχει συγκεντρώσει το 1/3 των παρό¬ 
ντων μελών και σε κάθε περίπτωση 10 τουλάχιστον με¬ 
λών. 

Επισυνάπτονται επίσης τα αποτελέσματα της ψηφοφο¬ 
ρίας για το σύνολο του κειμένου της Γνώμης. Όταν οι ψη¬ 
φοφορίες είναι ονομαστικές αναγράφονται τα ονόματα 
των μελών που συμμετείχαν ο' αυτές. 

Η γνώμη είναι δημοσιεϋσιμη. 

Άρθρο 17 

Διαβίβαση των ΓΝΩΜΩΝ και των πρακτικών. 

Οι Γνώμες της Οικονομικής και Κοινωνικής Επιτροπής 
και τα πρακτικά των συνεδριάσεων διαβιβάζονται στον 
Υπουργό Εθνικής Οικονομίας και στον κατά περίπτωση 
αρμόδιο Υπουργό. 

Εξάλλου, οι Γνώμες της Οικονομικής και Κοινωνικής 
Επιτροπής, αποστέλλονται στα μέλη της το συντομότερο 
δυνατά μετά από κάθε συνεδρίαση. 

Άρθρο 18 

Τρόπος ψηφοφορίας. 

Έγκυρες μορφές ψηφοφορίας είναι η θετική ψήφος, η 
αρνητική ψήφος και η αποχή. 

Οι αποφάσεις της ΟΚΕ και των Οργάνων της, εκτός αν 
ορίζεται διαφορετικά από το νόμο ή παραπάνω άρθρων, 
απαιτούν απαρτία πλέον του ημίσεως των μελών και 
πλειοψηφία των παρόντων, η οποία δεν μπορεί να είναι μι¬ 
κρότερη του 1 /3 των μελών. 

Η ψηφοφορία γίνεται με ανάταση χειρός εκτός αν ο 
Πρόεδρος προκρίνει την ονομαστική ψηφοφορία ή προ- 
βλέπεται μυστική ψηφοφορία. 

Άρθρο 19 

Επείγουσες διαδικασίες. 

Η παράγραφος 2 του άρθρου 2 του ιδρυτικού νόμου 
προβλέπει τις διαδικασίες των «εξαιρετικά επειγουσών 
περιπτώσεων», όπου η προθεσμία ίων σαράντα πέντε (45) 
ημερών συντέμνεται στις δεκαπέντε (15) ημέρες. 

Στην περίπτωση αυτή ακολουθείται η διαδικασία που 
προβλέπεταιαπόταάρθρα8,9,10,11,12 του παρόντος. 

Η Γνωμοδότηση της Επιτροπής κοι η Εισηγητική Έκ¬ 
θεση του Εισηγητή διαβιβάζονται στην Ε.Ε. μία (1) ημέρα 
πριν από την ημέρα της συνεδρίασης της Ε.Ε. 

Η Πρόταση της Ε.Ε. με την Εισηγητική Έκθεση κοινο¬ 
ποιούνται στα μέλη της Ο.Κ.Ε. δύο (2) ημέρες πριν την 
ημέρα της συνεδρίασης. 

Οι τροπολογίες μπορούν να κατατεθούν γραπτώς στον 
Πρόεδρο πριν από την έναρξη της συνεδρίασης (η σύ¬ 
ντομη αιτιολογία δεν είναι απαραίτητη) έως και μία συγκε¬ 
κριμένη ώρα της συνεδρίασης που ορίζεται από τον Πρόε¬ 
δρο. 

Ο Πρόεδρος της ΟΚΕ σε συνεργασία με τον εισηγητή, 
μπορεί να προτείνει στην Ολομέλεια, κατά την εξέταση 
των τροπολογιών και την εξέλιξη της συζήτησης, τις ανα¬ 
γκαίες προσαρμογές για την διαμόρφωση των θέσεων του 
κειμένου τις οποίες και θέτει σε ψηφοφορία. 

Άρθρο 20 

Παρουσία Βουλευτών, Ευρωβουλευτών, Εκπροσώπων 
Δημόσιας Διοίκησης ή Δημοσίων Οργανισμών. 

Στην Ολομέλεια της Ο.Κ.Ε. δύνανται να παρίστανται με 
δικαίωμα λόγου και χωρίς ψήφο, Βουλευτές ή Ευρωβου¬ 
λευτές οι οποίοι συμμετέχουν σε Κοινοβουλευτική Επι¬ 
τροπή του Ελληνικού ή Ευρωπαϊκού Κοινοβουλίου αντι- 
στοίχως, συναφή με το αντικείμενο του εξεταζόμενου ζη¬ 
τήματος. 

Η συμμετοχή τους γίνεται με πρόσκληση του Προέδρου. 
Το αυτό ισχύει και για τους εκπροσώπους της δημόσιας 
διοίκησης (γενικούς ή ειδικούς γραμματείς, γενικούς διευ¬ 
θυντές) και τους προέδρους δημοσίων Οργανισμών για 
θέματα που σχετίζονται με το εξεταζόμενο από την 
Ο.Κ.Ε. ζήτημα. 

ΚΕΦΑΛΑΙΟ IV 

Άρθρο 21 

Αναθεώρηση του Εσωτερικού Κανονισμού. 

Η Ολομέλεια αποφασίζει με την απόλυτη πλειοψηφία 
των μελών της αν χρειάζεται να αναθεωρηθούν ορισμένα 
μέρη ή το σύνολο του παρόντος Κανονισμού. 

Για το σκοπό αυτό αναθέτει σε επιτροπή που καλείται 
Επιτροπή Εσωτερικού Κανονισμού που αποτελεΐται από 
τον Πρόεδρο και δύο εκπροσώπους από κάθε Ομάδα, να 
συντάξει έκθεση και σχέδιο κειμένου. Στη βάση αυτών, η 
Ο.Κ.Ε. προβαίνει στην υιοθέτηση των νέων διατάξεων με 
την απόλυτη πλειοψηφία των μελών της. 

Οι νέες διατάξεις αρχίζουν να ισχύουν μόλις εγκριθούν 
από την Ολομέλεια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 1995 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΓΙΑΝΝΟΣ ΠΑΠΑΝΤΩΝΙΟΥ ΑΑΕΞ. ΠΑΠΑΔΟΠΟΥΛΟΣ 


Αριθ. 46718/ΔΕΚΟ 1143 (2) 

Κανονισμός αμοιβών, αποζημίωσης μελών και Προέδρου, 

λοιπών δαπανών και γενικής διαχείρισης πόρων της Οι¬ 
κονομικής και Κοινωνικής Επιτροπής (ΟΚΕ). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 8 του Ν. 2232/1994 «σύσταση Οικονομι¬ 
κής και Κοινωνικής Επιτροπής και άλλες διατάξεις». 

2. Την αριθ. 898 Β/2.12.1994 απόφαση του Υπουργού 
Εθνικής Οικονομίας «συγκρότηση Οικονομικής και Κοινω¬ 
νικής Επιτροπής». 

3. Την αριθ. 953 Β/22.12.1994 απόφαση του Υπουρ¬ 
γού Εθνικής Οικονομίας «συμπλήρωση και τροποποίηση 
της 898 Β/2.12.1994 απόφαση του Υπουργού Εθνικής 
Οικονομίας». 

4. Την αριθ. 930 Β/14.12.1994 απόφαση του Υπουρ¬ 
γού Εθνικής Οικονομίας «ορισμός Προέδρου της Οικονο¬ 
μικής και Κοινωνικής Επιτροπής». 

5. Το αριθ. 86/13.7.1995 έγγραφο της ΟΚΕ. 

6. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του Προϋπολογισμού του 
Νομικού Προσώπου, το ύψος της οποίας δεν μπορεί να 
προσδιορισθεί, αποφασίζουμε: 

Την έγκριση και δημοσίευση στην Εφημερίδα της Κυ¬ 
βερνήσεως του Κανονισμού αμοιβών, αποζημίωσης μελών 
και Προέδρου, λοιπών δαπανών και γενικής διαχείρισης 
πόρων της Οικονομικής και Κοινωνικής Επιτροπής (ΟΚΕ), 
ο οποίος εγκρίθηκε από την Ολομέλεια της ΟΚΕ, το πε¬ 
ριεχόμενο τσ οποίου έχει ως εξής: 


ΚΑΝΟΝΙΣΜΟΣ ΑΜΟΙΒΩΝ, ΑΠΟΖΗΜΙΩΣΗΣ ΜΕΛΩΝ 
ΚΑΙ ΠΡΟΕΔΡΟΥ, ΛΟΙΠΩΝ ΔΑΠΑΝΩΝ 
ΚΑΙ ΓΕΝΙΚΗΣ ΔΙΑΧΕΙΡΙΣΗΣ ΠΟΡΩΝ 

ΤΗΣ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΕΠΙΤΡΟΠΗΣ 

Άρθρο 1 

1.0 Κανονισμός αυτός, ο οποίος καταρτίσθηκε με βάση 
την ειδική εξουσιοδότηση του άρθρου 8 παρ. 3 εδ. γ' του 
Ν. 2232/1994, καθορίζει τον τρόπο κατά τον οποίο: 

-Πραγματοποιείται, σύμφωνα με τους διέποντες την 
Ο.Κ.Ε. κανόνες, η οικονομική διαχείριση των πόρων του. 

-Καταβάλλονται οι κάθε μορφής αμοιβές, αποζημιώ¬ 
σεις του Προέδρου, των Αντιπροέδρων, των μελών της Εκτε¬ 
λεστικής Εππροπής και των μελών της Ολομέλειας. 

Άρθρο 2 

Το οικονομικό έτος της Ο.Κ.Ε. αρχίζει την 1η Ιανουά¬ 
ριου και λήγει την 31η Δεκεμβρίου κάθε έτους, Ειδικά το 
πρώτο οικονομικό έτος αρχίζει την ημερομηνία κατάθε¬ 
σης -στους για το σκοπό αυτό ανοιχθέντες τραπεζικούς 
λογαριασμούς της Ο.Κ.Ε.- χρημάτων από τους πόρους 
της και λήγει την 31η Δεκεμβρίου του έτους αυτού. 

Άρθρο 3 
Προϋπολογισμός. 

Περιεχόμενο - Κατάρτιση - Έγκριση - Εκτέλεση. 

1. Με τον προϋπολογισμό της Ο.Κ.Ε. προσδιορίζονται 
τα έσοδα από τακτικούς και έκτακτους πόρους αυτού, που 
είναι: 

σ) Επιχορήγηση από τον προϋπολογισμό του Υπουρ¬ 
γείου Εθνικής Οικονομίας (άρθρο 7 του Ν. 2232/ 
1994). 

β) Επιχορηγήσεις τρίτων, από δωρεές, κληρονομιές, 
κληροδοσίες, δημοσιεύσεις, εκδηλώσεις, εκδόσεις κ.λπ. 
από αξιοποίηση περιουσιακών στοιχείων, εφόσον αυτά 
έγιναν αποδεκτά από την Ολομέλεια. 

2. Ο Προϋπολογισμός καταρτίζεται μέσα στο τελευταίο 
τρίμηνο κάθε ημερολογιακού έτους. 

3. Ο Προϋπολογισμός εγκρίνεται και τροποποιείται από 
την Ολομέλεια με πρόταση της Εκτελεστικής Επιτροπής 
της Ο.Κ.Ε. 

Οι πιστώσεις του Προϋπολογισμού χρησιμοποιούνται 
αποκλειστικά για την αντιμετώπιση των δαπανών για τις 
οποίες έχουν προβλεφθεί. 

Σε περίπτωση ανεπάρκειας κάποιας πίστωσης, επιτρέ¬ 
πεται η ενίσχυσή της, με την εγγραφή σ’ αυτήν συμπληρω¬ 
ματικού ποσού μεταφερομένου από το τακτικό αποθεμα- 
τικό του Προϋπολογισμού. 

Κατά τη διάρκεια της οικονομικής χρήσης, είναι δυνατή 
η αύξηση ορισμένης πίστωσης, με ισόποση μείωση άλλων 
πιστώσεων, με εξαίρεση τις πιστώσεις που αναφέρονται 
σε δαπάνες όπως είναι οι αμοιβές και αποζημιώσεις προ¬ 
σωπικού, Προέδρου και Αντιπροέδρων, μελών της Εκτε¬ 
λεστικής Επιτροπής και της Ολομέλειας, καταβολή ενοι¬ 
κίων και γενικά ανειλημμένων υποχρεώσεων της Ο.Κ.Ε. 

Επιτρέπεται κατά τη διάρκεια της οικονομικής χρήσης η 
εγγραφή νέου κωδικού πίστωσης με μεταφορά ποσού από 
το Έκτακτο Αποθεματικό του Προϋπολογισμού, για την 
κάλυψη δαπάνης που δεν είχει προβλεφθεί. 

Η ενίσχυση, η μεταφορά πιστώσεων από κωδικό σε κω¬ 
δικό, καθώς και η εγγραφή νέου κωδικού πίστωσης, ενερ- 
γούνται με απόφαση της Εκτελεστικής Επιτροπής. 

Στον Προϋπολογισμό αναγράφεται πίστωση με τον τί¬ 
τλο: 

α) Τακτικό Αποθεματικό, για την κάλυψη πιστώσεων 
που κατέστησαν ανεπαρκείς. 

β) Έκτακτο Αποθεματικό, για την εγγραφή πιστώσεων 
εξόφλησης δαπανών που δεν έχουν προβλεφθεί. 

Η εκτέλεση του Προϋπολογισμού παρατείνεται επί ένα 
μήνα, για την είσπραξη των εσόδων του Οικονομικού 
έτους που έχει λήξει και επί δύο μήνες για την πληρωμή 
των εξόδων, για τα οποία οι σχετικές υποχρεώσεις αναλή- 
φθηκαν προ της λήξης του θεωρούμενου οικονομικού 
έτους. 

Ο Προϋπολογισμός εκτελείται χωρίς τη σύναψη δανει¬ 
σμού. 

Άρθρο 4 
Έσοδα. 

Έσοδα του Προϋπολογισμού είναι τα προβλεπόμενα 
κατά τη διάρκεια του οικονομικού έτους στον οποίο ανα- 
φέρεται, καθώς και τα μη εισπραχθέντα έσοδα των προη¬ 
γούμενων οικονομικών χρήσεων. 

Άρθρο 5 
Έξοδα. 

1. Έξοδα του Προϋπολογισμού είναι οι προβλεπόμενες 
δαπάνες, κατά τη διάρκεια του οικονομικού έτους, στον 
οποίο αναφέρεται ο προϋπολογισμός αυτός, ανεξάρτητα 
από τον χρόνο μέσα στον οποίο δημιουργήθηκαν οι υπο¬ 
χρεώσεις για την πληρωμή των δαπανών αυτών. 

Σαν χρόνος πραγματοποίησης της πληρωμής νοείται ο 
χρόνος έκδοσης του οικείου εντάλματος πληρωμής. 


2. Οι κατά την προηγούμενη παράγραφο δαπάνες 
εντέλλονται αε βάρος των οικείων πιστώσεων και μέσα 
στα προβλεφθέντα περιθώρια αυτών. 

Αρθρο 6 

Αναγνώριση εξόδων. 

1. Η αναγνώριση και ο προσδιορισμός των απαιτήσεων 
των συναλλασσομένων μετά της Ο.Κ.Ε. (προμηθευτών, 
πιστωτών κ.λπ.) ενεργείται σύμφωνα με τα νόμιμα δικαιο- 
λογητικά από την οικονομική υπηρεσία της Ο.Κ.Ε. 

2. Η ευθύνη για την πληρότητα και τη νομιμότητα των δι- 
καιολογητικών κάθε δαπάνης βαρύνει τα όργανα και υπη¬ 
ρεσίες τα αρμόδια για την έκδοση, εκκαθάριση και πλη¬ 
ρωμή αυτής. 

3. Σε κάθε χρηματικό ένταλμα ή τίτλο πληρωμής (διά 
του οποίου εντέλλεται υποχρεωτικά το συνολικά χρημα¬ 
τικό ποσό) επισυνάπτονται, με ευθύνη αυτού που το εξέ¬ 
δωσε, τα αποδεικνύοντα τη νομιμότητα της δαπάνης, δι- 
καιολογητικά. 

4. Την πληρωμή των εγκεκριμένων και νάμιμα αναλη- 
φθεισών υποχρεώσεων, εντέλλεται σε κάθε περίπτωση 
αρμόδιο πρόσωπο, σύμφωνα με απόφαση της Εκτελεστι¬ 
κής Επιτροπής της Ο.Κ.Ε. 

Αρθρο 7 

Χρηματικά εντάλματα. 

1. Για την πληρωμή οποιοσδήποτε δαπάνης της Ο.Κ.Ε., 
απαιτείται η έκδοση ταμειακού χρηματικού εντάλματος 
πληρωμής, ο τύπος του οποίου καθορίζεται με απόφαση 
της Εκτελεστικής Επιτροπής της Ο.Κ.Ε. 

2. Τα χρηματικά εντάλματα δεν επιτρέπεται να φέρουν 
ξέσματα, αλλοιώσεις ή προσθήκες και σε περίπτωση δια¬ 
γραφής, το διαγραφόμενο ποσά πρέπει να διαβάζεται με 
ευκρίνεια και να μονογράφεται. 

3. Σε ομοειδείς απαιτήσεις περισσοτέρων δικαιούχων, 
επιτρέπεται η έκδοση ενός μόνο εντάλματος πληρωμής, 
με την προϋπόθεση ότι έχει συνταχθεί και επισυναφθεί σ’ 
αυτό ονομαστική κατάσταση κατά δικαιούχο. 

4. Είναι δυνατή η έκδοση χρηματικών ενταλμάτων πλη¬ 
ρωμής, με βάση τα δικαιολογητικά που έχουν επισυναφβεί 
σε άλλο ένταλμα. Στην περίπτωση αυτή, πρέπει να ανα¬ 
γράφουν χα στοιχεία του εντάλματος που επισυνάφθηκαν 
τα σχετικά δικαιολογητικά. 

Άρθρο 8 

Χρηματικά Εντάλματα Προπληρωμής. 

1. Είναι δυνατή η έκδοση χρηματικών ενταλμάτων προ¬ 
πληρωμής, μετά από απόφαση της Εκτελεστικής Επιτρο¬ 
πής της Ο.Κ.Ε. 

Είναι επίσης δυνατή η χορήγηση προκαταβολής με από¬ 
δοση λογαριασμού, μέχρις ενός ορίου το οποίο καθορίζε¬ 
ται με σχετική απόφαση της Εκτελεστικής Επιτροπής της 
Ο.Κ.Ε. 

Άρθρο 9 
Πληρωμή Εξόδων. 

1. Η κίνηση των λογαριασμών της Ο.Κ.Ε. διενεργείται 
μέσω Τραπεζών που επιλέγονται από την Εκτελεστική 
Επιτροπή. 

2. Οι κάθε φύσης πληρωμές της Ο.Κ.Ε. είναι δυνατόν 

να διενεργούνται με επιταγές, οι οποίες θα φέρουν τις 
υπογραφές των εξουσιοδοτημένων προσώπων από την 
Εκτελεστική Επιτροπή της Ο.Κ.Ε. 

3. Τα χρηματικά εντάλματα που έχουν εκδοθεί και δεν 
έχουν εξοφληθεί μέχρι τη λήξη του επόμενου οικονομικού 
έτους, καθίστανται άκυρα. 

4. Είναι δυνατή, έπειτα από απόφαση της Εκτελεστικής 
Επιτροπής της Ο.Κ.Ε. να καταβάλλεται πάγια προκατα¬ 
βολή ορισμένου ύψους στο όνομα υπαλλήλου της Ο.Κ.Ε., 
για την πληρωμή αναγκαίων καθημερινών μικροεξόδων. 

Αρθρο 10 

Διαχείριση Υλικού - Διαχειριστές. 

1. Η διαχείριση της κάθε είδους κινητής ή ακίνητης πε¬ 
ριουσίας, ήτοι επίπλων και σκευών, μηχανημάτων, συ¬ 
σκευών, οργάνων και υλικών της Ο.Κ.Ε. ανατίθεται αρμο- 
δίως, με σχετική απόφαση της Εκτελεστικής Επιτροπής 
της Ο.Κ.Ε. 

2. Οι λεπτομέρειες του τρόπου χρέωσης, παραλαβής, 
διασφάλισης, διαχείρισης, απόδοσης κ.λπ. των διαχειρι¬ 
στών καθώς και οι ευθύνες από τυχόν υπαιτιότητά τους 
λόγω πράξης, παράλειψης ή πλημμελούς εκτέλεσης των 
καθηκόντων τους, ρυθμίζονται με αποφάσεις της Εκτελε¬ 
στικής Επιτροπής. 

Αρθρο 11 

Απολογισμός - Ισολογισμός. . 

1. Η Ο.Κ.Ε. καταρτίζει κάθε χρόνο μέσα στο πρώτο δί- 
μηνο και έπειτα από απογραφή των στοιχείων του Ενεργη¬ 
τικού και Παθητικού, τον Απολογισμό Εσόδων και Εξόδων 
και τον ισολογισμό της περιουσιακής κατάστασής του της 
31ης Δεκεμβρίου κάθε χρόνου. 

2. Οι κατά την προηγούμενη παράγραφο καταρτιζόμε¬ 
νοι Απολογισμός και Ισολογισμός υποβάλλονται για 
έγκριση στην Ολομέλεια με εισήγηση της Εκτελεστικής 
Επιτροπής. Αντίγραφα αυτών παραδίδονται στα καθορι- 
σθησόμενα ελεγκτικά όργανα. 

3. Ο απολογισμός των εσόδων και εξόδων κάθε έτους 
απεικονίζει τα αποτελέσμτα της εκτέλεσης που αναφέρο- 
νται στον προϋπολογισμό του προηγουμένου έτους. 

4. Ο Ισολογισμός απεικονίζει την οικονομική κατάσταση 
της Ο.Κ.Ε. του προηγουμένου έτους. 

Αρθρο 12 

Εσωτερικός Οικονομικός Έλεγχος. 

1. Διενέργεια προληπτικός και κατασταλτικός έλεγχος 
των δαπανών, ως και της όλης οικονομικής διαχείρισης 
της Ο.Κ.Ε. από υπαλλήλους που ορίζονται με απόφαση 
της Εκτελεστικής Επιτροπής. 

2. Ο κατά την προηγούμενη παράγραφο υπηρεσιακός 
οικονομικός έλεγχος (προληπτικός - κατασταλτικός), 
ασκείται για να διαπιστώνεται αν τηρήθηκαν οι περί δαπα¬ 
νών διατάξεις του παρόντος Κανονισμού και αν έγιναν ο 
προβλεπόμενες κατά περίπτωση νόμιμες κρατήσεις και 
αποδοχές υπέρ του Δημοσίου και τρίτων. 

3. Οι εκθέσεις των εξ’ ελεγκτικών οργάνων κοινοποιού¬ 
νται στον Υπουργό Εθνικής Οικονομίας. 

Αρθρο 13 

Εξωτερικός Οικονομικός Έλεγχος. 

1. Ο τακτικός έλεγχος της οικονομικής διαχείρισης της 


Ο.Κ.Ε. και του Ισολογισμού του, ενεργείται εντός του 
πρώτου εξαμήνου της επόμενης οικονομικής χρήσης, από 
εξωτερικά όργανα, στα οποία ανατίθεται από την Ολομέ¬ 
λεια της Ο.Κ.Ε.. 

2. Η Εκτελεστική Επιτροπή μέσα οε εύλογο χρόνο από 
την ημερομηνία υποβολής οε αυτήν των σχετικών εκθέ¬ 
σεων, μπορεί να διατάξει άτι κατά την κρίση της επιβάλλε¬ 
ται, για την τακτοποίηση των τυχόν ελλείψεων ή παραλεί¬ 
ψεων που επισημαίνονται στις εκθέσεις αυτές. 

Άρθρο 14 
Λογιστικό Σχέδιο. 

Η Εκτέλεστική Επιτροπή της Ο.Κ.Ε. με απόφαση της 
δύναται να αναθέτει σε υπηρεσία, Εταιρεία ή ειδικευμένο 
γραφείο της σύνταξη ειδικής μελέτης μηχανολογιστικής 
οργάνωσης του Λογιστηρίου της Ο.Κ.Ε. 

Άρθρο 15 

Αποζημιώσεις - Αμοιβές - Παροχές Μελών 
Εκτελεστικής Επιτροπής, Ολομέλειας. 

1- Τα μέλη της Ο.Κ.Ε. απά της συγκρότησης τους σε 
σώμα, για την συμμετοχή τους στις συνεδριάσεις δικαιού¬ 
νται αποζημίωσης, σύμφωνα με τα παρακάτω. 

α) Το ύψος της προβλεπόμενης αποζημίωσης των με¬ 
λών του της Ο.Κ.Ε. κατά συνεδρίαση της Ολομέλειας ορί¬ 
ζεται σε 30.000 δραχμές και μέχρι δώδεκα (12) κατά 
χρόνο συνεδριάσεις. 

β) Το ύψος της προβλεπομένης αποζημίωσης των με¬ 
λών της Ε.Ε. της Ο.Κ.Ε. κατα συνεδρίαση της Εκτελεστι¬ 
κής Επιτροπής ορίζεται σε 30.000 δραχμές και μέχρι τέσ¬ 
σερις (4) κατά μήνα συνεδριάσεις. 

γ) Το ύψος της προβλεπόμενης αποζημίωσης των με¬ 
λών της Ο.Κ.Ε. για τη συμμετοχή τους σε θμελείς Ομάδες 
Εργασίας ορίζεται σε 20.000 δραχμές κατά συνεδρίαση 
και μέχρι 4 συνεδριάσεις ανά Ομάδα Εργασίας και μέχρι 
24 Ομάδες κατά χρόνο. 

2. Ο Πρόεδρος και οι τρεις (3) Αντιπρόεδροι λαμβάνουν 
έξοδα παραστάσεως 300.000 δραχμών κατά μήνα και 
150.000 δραχμές κατά μήνα αντιστοίχως. 

3. Τα μέλη της Ο.Κ.Ε. όταν μετακινούνται στο εσωτε¬ 
ρικό για την συμμετοχή τους στις συνεδριάσεις των Οργά¬ 
νων ή των Ομάδων Εργασίας, δικαιούνται των οδοιπορικών 
εξόδων που θα πραγματοποιούν και τα οποία θα αποδει- 
κνύονται με την προσκόμιση των νομίμων παραστατικών 
αποδείξεων. Επίσης για τις παραπάνω μετακινήσεις θα 
καταβάλλονται σ' αυτούς έξοδα διαμονής - διατροφής, τα 
οποία ορίζονται σε δραχμές 15.000 ημερησίως. 

4. Για την μεταβίβαση του Προέδρου, Αντιπροέδρων και 
μελών της Ο.Κ.Ε. στο εξωτερικό δι' υπηρεσιακούς λόγους 
απαιτείται απόφαση της Ε.Ε. στην οποία καθορίζονται ο 
σκοπός της μεταβίβασης, η χώρα και η διάρκεια αυτής. 

5. Γ ια την παραπάνω μετάβασή τους στην αλλοδαπή δι¬ 
καιούνται των οδοιπορικών εξόδων μετάβασης και επι¬ 
στροφής, των εξόδων διαμονής σε ευπρεπές τουλάχιστον 
ΕΓ κατηγορίας ξενοδοχείο καθώς και ημερησίας αποζημί¬ 
ωσης η οποία σύμφωνα με τις διατάξεις της αριθμ. ΔΙΔΑΔ/ 

Φ. 12/14/13573/26.7.1990 κοινής απόφασης (ΦΕΚ 485/ 
Β/26.7.1990). 

6. Τα ποσά αυτά αναπροσαρμόζονται ανά διετία (2 έτη) 
με απόφαση της Ολομέλειας της Ο.Κ.Ε. που δημοσιεύε¬ 
ται οτην Εφημερίδα της Κυβερνήσεως μετά απά έγκριση 

από τους Υπουργούς Εθνικής Οικονομίας και Οικονομι¬ 
κών. 

Αρθρο 16 
Γενικές Διατάξεις. 

1. Αμοιβές, αποζημιώσεις και κάθε άλλης μορφής πα¬ 
ροχές στο τακτικό προσωπικό της Ο.Κ.Ε. δεν αποτελούν 
αντικείμενο του παρόντος Κανονισμού. 

2. Οι αμοιβές για πόσης φύσεως υπηρεσίες εμπειρο¬ 
γνωμόνων καθορίζονται με κοινή απόφαση των Υπουργών 
Εθνικής Οικονομίας ας& Οικονομικών, ύστερο από πρό¬ 
ταση της Ε.Ε. 

3. Από την ημερομηνία κατάθεσης στους Τραπεζικούς 
Λογαριασμούς της Ο.Κ.Ε. χρηματικών ποσών από τους 
πόρους του και μέχρι την έναρξη του πρώτου διαχειριστι¬ 
κού έτους που προβλέπεται στο άρθρο 2 του παρόντα Κα¬ 
νονισμού, ή οικονομική διαχείριση και ανάληψη ποσών 
από τους πιο πάνω λογαριασμούς, διενεργούνται με απο¬ 
φάσεις της Εκτελεστικής Επιτροπής της Ο.Κ.Ε. από το 
μέλος της, το οποίο υποχρεούται σε απόδοση λογαρια¬ 
σμού για κάθε δαπάνη χωριστά. 

4. θέματα που δεν προβλέπονται από τον παρόντα Κα¬ 
νονισμό, ρυθμίζονται με αποφάσεις της Εκτελεστικής 
Επιτροπής της Ο.Κ.Ε. 

5. Σε περιπτώσεις τροποποίησης του παρόντα Κανονι¬ 
σμού, επανεκδίδεται νέος σε ενιαίο κείμενο, που περι¬ 
λαμβάνει και τις αναθεωρημένες ή τροποποιημένες διατά¬ 
ξεις. 

6. Η ισχύς του παρόντος Κανονισμού αρχίζει από την 
έναρξη λειτουργίας της Ο.Κ.Ε. 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Αθήνα, 1 Αυ γούστου 1995 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ Ε0ΜΚΗΣ ΟΙΚΟΝΟΜΆΣ 

ΑΛΕΗ. ΠΑΠΑΔΟΠΟΥΛΟΣ ΓΙΑΝΝΟΣ ΠΑΠΑΝΤΩΝΙΟΥ 
-♦- 

(3) 

Συμπλήρωση της 70735/ΔΕΚΟ 2182/28.11.94 (ΦΕΚ 

898/Β72.12.1994) απόφασης του Υπουργού Εθνικής 

Οικονομίας. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του Ν. 2232/1994 «Σύσταση Οικονομικής και Κοινω¬ 
νικής Επιτροπής και άλλες διατάξεις». 

β) Του Ν. 1558/1985 «Κυβέρνηση και Κυβερνητικά 
Όργανα» άρθρο 29Α, το οποίο προστέθηκε με το άρθρο 
27 του Ν. 2081/1992. 

γ) Του Π.Δ. 138/1993 «Οργανισμός του Υπουργείου 
Εθνικής Οικονομίας» (ΦΕΚ 55/Α 1 ). 

2. Την αριθ. 70735/ΔΕΚΟ 2182/28.11.94 (ΦΕΚ 898/ 
Β72.12.94) απόφαση του Υπουργού Εθνικής Οικονο¬ 
μίας. 


3. Την αριθ. 74020/ΔΕΚΟ 2304 (ΦΕΚ 953/Β/ 
22.12.1994} απόφαση του Υπουργού Εθνικής Οικονο¬ 
μίας. 

4. Το αριθ. 88/18.7.1995 έγγραφο της ΟΚΕ περί ορι¬ 
σμού των αναπληρωματικών εκπροσώπων της Γ ενικής Συ¬ 
νομοσπονδίας Εργατών Ελλόδας και του Συνδέσμου Ελ¬ 
ληνικών Βιομηχανιών, αποφασίζουμε: 

I. Συμπληρώνουμε την αριθ. 70735/ΔΕΚΟ 2182/ 
28.11.1994 (ΦΕΚ 898/Β72.12.1994) απόφαση του 
Υπουργού Εθνικής Οικονομίας, ως προς το αναπληρωμα¬ 
τικά μέλη του ΣΕΒ και της ΓΣΕΕ, ως εξής: 

Α. Η παράγραφος ΙΑ1 συμπληρώνεται ως ακολούθως: 

«1. Αναπληρωματικά Μέλη: 

Διονύσιος Σβορώνος, Γεν. Γραμματέας ΣΕΒ, αναπλη¬ 
ρωτής του Δ. Κυριαζή. 

Γεώργιος Αργυράπουλος, Γ εν. Δ/ντής ΣΕΒ, αναπληρω¬ 
τής του Ν. Ευθυμιάδη. 

Ηλίας Στασινόπουλος, μέλος Γεν. Συμβουλίου ΣΕΒ, 
αναπληρωτής του Γ. Παπαθανασίου. 

Ευγενία Τσουμάνη-Σπέντζα, στέλεχος ΣΕΒ, αναπληρώ- 
τρια του Ν. Αναλυτή.» 

Β - Η παράγραφος 1Β1 συμπληρώνεται ως ακολούθως: 

«1. Αναπληρωματικά μέλη: 

Σπύρος Στάμου, αναπληρωτής του Χρήστου Πρωτά- 
παπα 

Ελευθέριος Ιορδανάπουλος, αναπληρωτής του Ιωάννη 
Μανώλη 

Αλέξος Καλύβης, αναπληρωτής του Δημήτρη Χατζησω- 
κράτη 

Χρήστος Πολυζωγόπουλος, αναπληρωτής του Κων/νου 
Μπακιρτζή 

Γιώργος Παυλιδάκης, αναπληρωτής του Παναγιώτη 
Αβραμόπουλου 

Γιώργος Ορφανός, αναπληρωτής του Ιωάννη Κωνστα- 
ντινίδη 

Γιώργος Μανιάτης, αναπληρωτής του Σταύρου Μαρκά- 
του 

Στέλιος Κολέτσης, αναπληρωτής του Δημήτρη Τσου¬ 
καλά 

Ελευθέριος Αυγιτίδης, αναπληρωτής του Λεονάρδου 
Αραζοϋ 

"Αρης Αρώνης, αναπληρωτής του Νικολάου Μελισ- 
σάρη 

Ευάγγελος Δημητρίου, αναπληρωτής του Χρήστου Κα- 
ραμπίνη.» 

Η. Κατά τα λοιπά ισχύουν οι αριθ. 70735/ΔΕΚΟ 2182/ 
28.11.94 (ΦΕΚ 898/Β72.12.94) και 74020/ΔΕΚΟ 2304 
(ΦΕΚ 953 /Β722.12.1994) αποφάσεις του Υπουργού 
Εθνικής Οικονομίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 1995 

Ο ΥΠΟΥΡΓΟΣ 

ΠΑΝΝΟΣ ΠΑΠΑΝΤΩΝΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






